title: Komisjoni delegeeritud direktiiv (EL) 2018/739, 1. märts 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist terase legeerelemendina (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/103

         KOMISJONI DELEGEERITUD DIREKTIIV (EL) 2018/739,
   1. märts 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist terase legeerelemendina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisa punktis 6(a) on lubatud erand kuni 21. juulini 2016 seoses plii kasutamisega legeerelemendina masinaehitusterases ning tsingitud terases sisaldusega kuni 0,35 massiprotsenti. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)

               Terasele lisatakse pliid töödeldavuse parandamiseks tööstuslikul tootmisel. See on määriva toimega, lihtsustab süvapuurimist ning suurel kiirusel töötlemist. Tsinkimine seisneb terastoote pinna katmises korrosiooni eest kaitsva tsingikihiga.

               (4)

               Kuigi teatavateks kasutusviisideks on saadaval pliita terast, on ülejäänud kasutusviiside puhul plii asendamine praegu teaduslikult ja tehniliselt teostamatu. Erandi kohaldamisala täiendav kitsendamine ei ole praegu mõistlik tarneahela keerulisuse tõttu.

               (5)

               Terase tsinkimisel vajatakse pliid üksnes partiikaupa toimuval kuumtsinkimisel ja seda väiksema sisaldusega tänu tehnilisele arengule.

               (6)

               Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi ning kuumtsinkimisel leidub pliid taaskasutatavast tsingist pärineva lisandina, on erandi kehtivusaeg 21. juulini 2021 põhjendatud, kuid lühem ajavahemik võiks tekitada tööstuse jaoks asjatut halduskoormust. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (7)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 1. märts 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 6(a) asendatakse järgmisega:

                     „6(a)

                     Plii legeerelemendina masinaehitusterases ja tsingitud terases, kuni 0,35 massiprotsenti

                     Aegub:

                                 —

                                 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                                 —

                                 kategooria 8 in vitro diagnostika meditsiiniseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.

                     6(a)-I

                     Plii legeerelemendina masinaehitusterases sisaldusega kuni 0,35 massiprotsenti, ning partiikaupa kuumtsingitud terasosades sisaldusega kuni 0,2 massiprotsenti

                     Kategooriate 1–7 ja 10 puhul lõpeb kehtivusaeg 21. juulil 2021.“


title: Komisjoni rakendusdirektiiv (EL) 2018/484, 21. märts 2018, millega muudetakse komisjoni direktiivi 93/49/EMÜ nõuete osas, millele peab teatavate sugukonna Palmae perekondade või liikide paljundusmaterjal vastama seoses kahjuriga Rhynchophorus ferrugineus (Olivier)

text:
               23.3.2018

               ET

               Euroopa Liidu Teataja

               L 81/10

         KOMISJONI RAKENDUSDIREKTIIV (EL) 2018/484,
   21. märts 2018,
   millega muudetakse komisjoni direktiivi 93/49/EMÜ nõuete osas, millele peab teatavate sugukonna Palmae perekondade või liikide paljundusmaterjal vastama seoses kahjuriga Rhynchophorus ferrugineus (Olivier)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. juuli 1998. aasta direktiivi 98/56/EÜ dekoratiivtaimede paljundusmaterjali turustamise kohta, (1) eriti selle artikli 5 lõiget 5,
   ning arvestades järgmist:

               (1)

               Kahjurit Rhynchophorus ferrugineus (Olivier) on leitud enamikul liidu ohustatud aladel ja on jõutud järeldusele, et kõnealust taimekahjurit esineb praegu teadaolevalt suurel osal liidu territooriumist. Komisjoni otsus 2007/365/EÜ (2)
                  Rhynchophorus ferrugineus'iga seotud erakorraliste meetmete kohta on seega tunnistatud kehtetuks komisjoni rakendusotsusega (EL) 2018/490 (3).

               (2)

               Kahjur Rhynchophorus ferrugineus (Olivier) kahjustab tõsiselt sugukonda Palmae kuuluvate peremeesliikide taimi, välja arvatud taimed, mille tüve alumise osa läbimõõt on alla 5 cm.

               (3)

               Kõnealuseid taimi esineb paljudes liidu osades, kuhu neid on istutatud arvukalt kaunistamise eesmärgil ning need on väga olulised nii keskkonna kui ka majanduse seisukohalt.

               (4)

               Seepärast on asjakohane sätestada erinõuded selliste teatavate sugukonda Palmae kuuluvate perekondade või liikide paljundusmaterjali kvaliteedi tagamiseks, mida liidus tavapäraselt turustatakse ja mida kõnealune taimekahjur võib saastada, kui nõudeid ei täideta. Nõuded peaksid hõlmama kõnealuse materjali erikasvutingimusi või -töötlemist, samuti tingimust, mille kohaselt peab materjal olema vaba kahjurist Rhynchophorus ferrugineus (Olivier).

               (5)

               Seepärast tuleks komisjoni direktiivi 93/49/EMÜ (4) vastavalt muuta.

               (6)

               Käesoleva direktiiviga ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Komisjoni direktiivi 93/49/EMÜ muutmine
   Komisjoni direktiivi 93/49/EMÜ muudetakse järgmiselt.

               1)

               Lisatakse järgmine artikkel 3a:
               „Artikkel 3a
               Selliste lisas osutatud perekondadesse või liikidesse kuuluvate sugukonna Palmae taimede paljundusmaterjal, mille tüve alumise osa läbimõõt on üle 5 cm, peab vastama ühele järgmistest nõuetest:

                           a)

                           seda on kogu selle elutsükli jooksul kasvatatud piirkonnas, mille vastutav ametiasutus on kooskõlas asjakohaste rahvusvaheliste fütosanitaarmeetmete standarditega tunnistanud vabaks taimekahjurist Rhynchophorus ferrugineus (Olivier);

                           b)

                           seda on kasvatatud kaks aastat enne turule laskmist sellisel alal liidus, mis on füüsiliselt täiesti kaitstud kahjuri Rhynchophorus ferrugineus (Olivier) sissetoomise eest, või sellisel alal liidus, kus on võetud asjakohaseid ennetusmeetmeid kõnealuse taimekahjuri suhtes. Materjali kontrollitakse visuaalselt vähemalt iga nelja kuu tagant, kinnitamaks, et selles ei esine kahjurit Rhynchophorus ferrugineus (Olivier).

                     Käesolevat artiklit kohaldatakse, ilma et see piiraks direktiivi 2000/29/EÜ artikli 2 lõike 1 punkti h ja artikli 5 lõike 3 kohaselt vastu võetud kaitsealuseid piirkondi käsitlevate eeskirjade kohaldamist.“

               2)

               Lisa muudetakse vastavalt käesoleva direktiivi lisale.

         Artikkel 2
   Ülevõtmine
   1.   Liikmesriigid võtavad käesoleva direktiivi täitmiseks vajalikud õigus- ja haldusnormid vastu ja avaldavad need hiljemalt 30. septembriks 2018. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Nad kohaldavad neid norme alates 1. oktoobrist 2018.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.

      Brüssel, 21. märts 2018

            Komisjoni nimel

            president

         Jean-Claude JUNCKER

      (1)  EÜT L 226, 13.8.1998, lk 16.

      (2)  Komisjoni 25. mai 2007. aasta otsus 2007/365/EÜ Rhynchophorus ferrugineus'i (Olivier) ühendusse sissetoomise ja seal levimise takistamiseks võetavate erakorraliste meetmete kohta (ELT L 139, 31.5.2007, lk 24).

      (3)  Komisjoni 21. märtsi 2018. aasta rakendusotsus (EL) 2018/490, millega tunnistatakse kehtetuks otsus 2007/365/EÜ Rhynchophorus ferrugineus'i (Olivier) ühendusse sissetoomise ja seal levimise takistamiseks võetavate erakorraliste meetmete kohta (vt käesoleva Euroopa Liidu Teataja lk 22).

      (4)  Komisjoni 23. juuni 1993. aasta direktiiv 93/49/EMÜ, milles sätestatakse nende tingimuste loetelu, millele peavad nõukogu direktiivi 91/682/EMÜ kohaselt vastama dekoratiivtaimede paljundusmaterjal ja dekoratiivtaimed (EÜT L 250, 7.10.1993, lk 9).

      LISA
      Lisas lisatakse kande „Narcissus L.“ järele tabelisse järgmine kanne:

                     Botaaniline perekond või liik

                     Kahjulikud organismid ja haigused

                                 „—

                                       Palmae. järgmiste perekondade ja liikide puhul

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H. Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H. Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H. Wendl.

                                 —

                                    Ravenea rivularis Jum. & H. Perrier

                                 —

                                    Sabal
                                    palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Putukad, lestad ja ümarussid kõikidel oma arenguetappidel

                                 —

                                    Rhynchophorus ferrugineus (Olivier)“


title: Komisjoni delegeeritud direktiiv (EL) 2018/736, 27. veebruar 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse elektri- ja elektroonikaseadmete komponente, mis sisaldavad pliid klaasis või keraamilises materjalis (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/94

         KOMISJONI DELEGEERITUD DIREKTIIV (EL) 2018/736,
   27. veebruar 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse elektri- ja elektroonikaseadmete komponente, mis sisaldavad pliid klaasis või keraamilises materjalis
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisas punktis 7c-I on lubatud erand kuni 21. juulini 2016 seoses plii kasutamisega elektri- ja elektroonikaseadmete komponentides, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koostises. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5. Lisaks sai komisjon 2014. aasta novembris uue eranditaotluse (taotluse nr 2015-1) plii kasutamiseks elektroonilistes õhekelme-andurelementides, nagu nt püroelektrilistes ja piesoelektrilistes andurites, mis kujutab endast ühte punktiga 7c-I hõlmatud kasutusviisi. Sidusrühmadega peetud konsulteerimistel lepiti taotluse esitajaga kokku, et eranditaotlust 2015-1 hinnatakse erandi 7c-I laiemas kontekstis.

               (3)

               Plii annab keraamilistele materjalidele teatavaid dielektrilisi, piesoelektrilisi, püroelektrilisi, ferroelektrilisi, pooljuht- ja magnetomadusi paljudeks otstarveteks laias temperatuuri-, pinge- või sagedusvahemikus. Plii annab klaasile olulisi omadusi, nt vähendab sulamis- ja pehmenemistäppi, parandab töödeldavust, survetöödeldavust, keemilist püsivust jmt. Pliilisandiga klaasi saab kasutada mitmel viisil, sealhulgas isoleerimiseks, mehaaniliseks kaitseks, takistuseks, ühendamiseks ja hermeetiliselt sulgemiseks.

               (4)

               Praegu on keraamilistes materjalides ja klaasis plii asendamine või neist plii kõrvaldamine teaduslikult ja tehniliselt võimatu.

               (5)

               Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud, kuid ebaoluline sõnastuse erinevus ja lühem ajavahemik võiksid tekitada asjatut halduskoormust. Et vältida erandite kohaldamisalade kattumist direktiivi 2011/65/EL III lisas, selgitatakse kavandatud sõnastusega, et erandiga 34 hõlmatud kasutusviisid jäetakse välja erandist 7c-I. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 27. veebruar 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 7c-I asendatakse järgmisega:

                     „7c-I

                     Elektri- ja elektroonikaseadmete komponendid, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koostises

                     Kohaldatakse kategooriate 1–7 ja 10 puhul (välja arvatud punktiga 34 hõlmatud kasutusalad) ja kehtivusaeg lõpeb 21. juulil 2021.
                     Kehtivusaeg lõpeb 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul.
                     Kategooria 8 in vitro diagnostika meditsiiniseadmete puhul lõpeb kehtivusaeg 21. juulil 2023.
                     Kategooria 9 tööstuslike järelevalve- ja juhtimisseadmete ning kategooria 11 puhul lõpeb kehtivusaeg 21. juulil 2024.“


title: Komisjoni delegeeritud direktiiv (EL) 2018/737, 27. veebruar 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse jootepliid, millega tehakse joodiseid mitmekihiliste keraamiliste ketas- ja planaarkondensaatorite aukudesse (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/97

         KOMISJONI DELEGEERITUD DIREKTIIV (EL) 2018/737,
   27. veebruar 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse jootepliid, millega tehakse joodiseid mitmekihiliste keraamiliste ketas- ja planaarkondensaatorite aukudesse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisa punktis 24 on lubatud erand kuni 21. juulini 2016 seoses plii kasutamisega joodistes läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)

               Ketas- ja planaarkondensaatorid on mitmekihilised keraamilised kondensaatorid. Need on spetsiaalsed kondensaatorid, mida kasutatakse elektromagnethäirete filtrites ja elektromagnethäirefiltriga pistmikes kõrgtehnoloogilistes lahenduste, kus on eriti tähtis ära hoida elektrilisi häireid. Tüüpilised kasutusalad selliseid kondensaatoreid sisaldavate sõlmede jaoks on professionaalsed audioseadmed, merejärelevalveseadmed ja videovalveseadmed.

               (4)

               Ketas- ja planaarkondensaatorite pliid sisaldavad joodised on sobiva sulamistäpiga ja plastsed. Tänu joodise plastsusele ei põhjusta kondensaatori keraamilise materjali ja kontakti vase erinevad soojuslikud omadused keraamilises kihis pragunemist jootmise ajal ega hiljem.

               (5)

               Plii asendamine joodistes on teaduslikult ja tehniliselt mitteteostatav.

               (6)

               Kuna asjaomaste kasutusviiside jaoks kategooriates 1–7 ja 10 jaoks ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (7)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 27. veebruar 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 24 asendatakse järgmisega:

                     „24

                     Plii joodistes, läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks

                     Aegub:

                                 —

                                 21. juulil 2021 kategooriate 1–7 ja 10 puhul;

                                 —

                                 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                                 —

                                 kategooria 8 in vitro diagnostika meditsiiniseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.“


title: Komisjoni delegeeritud direktiiv (EL) 2018/738, 27. veebruar 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist trimmerpotentsiomeetri metallkeraamilistes osades (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/100

         KOMISJONI DELEGEERITUD DIREKTIIV (EL) 2018/738,
   27. veebruar 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist trimmerpotentsiomeetri metallkeraamilistes osades
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisa punktis 34 on lubatud erand kuni 21. juulini 2016 seoses plii kasutamisega trimmerpotentsiomeetri metallkeraamilistes osades. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)

               Trimmerpotentsiomeetrid on muudetava takistusega. Neil on liugkontakt, mis muudab ahela takistust. Neid kasutatakse paljudes seadmetes, nt audiovisuaalseadmetes, sideseadmetes, mänguasjades, mõõteseadmetes ja elektrilistes majapidamisseadmetes. Need sisaldavad pliid, sest takistuspastas on sideaineks pliioksiid.

               (4)

               Praegu ei ole olemas pliid mittesisaldavat töökindlat lahendust, seega ei ole plii asendamine teaduslikult ja tehniliselt teostatav.

               (5)

               Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 27. veebruar 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 34 asendatakse järgmisega:

                     „34

                     Plii trimmerpotentsiomeetri metallkeraamilistes osades

                     Kohaldatakse kõikide kategooriate puhul; aegub:

                                 —

                                 21. juulil 2021 kategooriate 1–7 ja 10 puhul;

                                 —

                                 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                                 —

                                 kategooria 8 in vitro diagnostika meditsiiniseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.“


title: Komisjoni delegeeritud direktiiv (EL) 2019/170, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate kondensaatorite PZT-põhistes dielektrilistes keraamilistes materjalides (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/8

         KOMISJONI DELEGEERITUD DIREKTIIV (EL) 2019/170,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate kondensaatorite PZT-põhistes dielektrilistes keraamilistes materjalides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Plii kasutamine PZT-põhistes dielektrilistes keraamilistes materjalides selliste kondensaatorite tegemiseks, mis kuuluvad kiipidesse ja pooljuhtseadistesse, on piirangust vabastatud ja on praegu kõnealuse direktiivi III lisa kandes 7(c)-IV. Kõnealuse erandi aegumiskuupäev oli 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

                     (5)

                     Keraamilised kondensaatorid kuuluvad kiipidesse ja pooljuhtseadistesse ja nende valmistamiseks kasutatakse dielektrilisi keraamilisi materjale PZT (pliitsirkonaadi ja pliititanaadi tahke lahus) põhjal. Pliid sisaldav materjal PZT on väga heade piesoelektriliste omadustega, tal on suur suhteline dielektriline läbitavus ning tal on nii püroelektriku kui ka senjettelektriku omadused.

                     (6)

                     Praegu ei ole plii täielik asendamine või kõrvaldamine selliste kondensaatorite puhul teaduslikult ja tehniliselt teostatav, kuna ei ole töökindlaid asendajaid. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (2) ettenähtud keskkonna- ja tervisekaitset. Seetõttu tuleks lubada uuendada erandit plii kasutamiseks selliste kondensaatorite PZT-põhistes dielektrilistes keraamilistes materjalides, mis kuuluvad kiipidesse ja pooljuhtseadistesse.

                     (7)

                     Et asjaomaste kasutusviiside jaoks ei ole praegu saadaval ega tõenäoliselt ka lähemal ajal turule tulemas töökindlaid alternatiive, tuleks kategooriate 1–7 ja 10 puhul erandit pikendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (8)

                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (9)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 7(c)-IV asendatakse järgmisega:

                           „7(c)-IV

                           Plii selliste kondensaatorite PZT-põhistes dielektrilistes keraamilistes materjalides, mida kasutatakse kiipides ja pooljuhtseadistes

                           Aegub:

                                       —

                                       21. juulil 2021 kategooriate 1–7 ja 10 puhul;

                                       —

                                       21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       21. juulil 2023 kategooria 8 meditsiiniliste in vitro diagnostikaseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“


title: Komisjoni delegeeritud direktiiv (EL) 2018/741, 1. märts 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist vase legeerelemendina (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/109

         KOMISJONI DELEGEERITUD DIREKTIIV (EL) 2018/741,
   1. märts 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist vase legeerelemendina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisa punktis 6(c) on lubatud erand kuni 21. juulini 2016 seoses plii kasutamisega vase legeerelemendina sisaldusega kuni 4 massiprotsenti. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)

               Plii toimib laastumurdja ja määrdena, annab vasesulamile hea töödeldavuse ning parandab ka lõpptoote omadusi, näiteks suurendab korrosioonikindlust.

               (4)

               Praegu ei saa väita, et asendustooted vasesulamitele, mille pliisisaldus on kuni 4 massiprotsenti, oleksid teaduslikult või tehniliselt teostatavad. Seepärast on põhjendatud pikendada erandi kehtivust viieks aastaks pärast varasemat kehtivuse lõpu kuupäeva, et oleks võimalik teha põhjalik tarneahela uuring.

               (5)

               Kategooriate 1–7 ja 10 puhul tuleks erandit pikendada kuni 21. juulini 2021, et oleks võimalik teha põhjalik tarneahela uuring, et kitsendada erandi kohaldamisala järgmisel läbivaatamisel. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõikes 2 sätestatud tähtaegadeks.

               (6)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 1. märts 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 6(c) asendatakse järgmisega:

                     „6(c)

                     Vasesulam pliisisaldusega kuni 4 massiprotsenti

                     Aegub:

                                 —

                                 21. juulil 2021 kategooriate 1–7 ja 10 puhul;

                                 —

                                 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                                 —

                                 kategooria 8 in vitro diagnostika meditsiiniseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.“


title: Komisjoni delegeeritud direktiiv (EL) 2018/742, 1. märts 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist kõrge sulamistemperatuuriga joodistes (EMPs kohaldatav tekst )

text:
               18.5.2018

               ET

               Euroopa Liidu Teataja

               L 123/112

         KOMISJONI DELEGEERITUD DIREKTIIV (EL) 2018/742,
   1. märts 2018,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist kõrge sulamistemperatuuriga joodistes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)

               Direktiivi 2011/65/EL III lisas punktis 7(a) on lubatud erand kuni 21. juulini 2016 seoses plii kasutamisega kõrge sulamistemperatuuriga joodistes (nt pliisulamid, mis sisaldavad pliid vähemalt 85 massiprotsenti). Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)

               Plii annab joodistele selliseid vajalikke omadusi nagu kõrge sulamistäpp, hea elektrijuhtivus, soojusjuhtivus, plastsus, korrosioonikindlus, oksüdeerumiskindlus ja hea märgavus.

               (4)

               Praegu on plii asendamine või kõrvaldamine kõrge sulamistemperatuuriga joodistes teaduslikult ja tehniliselt võimatu. Samuti ei ole praegu võimalik kitsendada erandi kohaldamisala, kuna tegemist on väga erinevate kasutusviisidega.

               (5)

               Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud, kuid ebaoluline sõnastuse erinevus ja lühem ajavahemik võiksid tekitada tööstuse jaoks asjatut halduskoormust. Selleks et vältida erandite kohaldamisalade kattumist direktiivi 2011/65/EL III lisa puhul, selgitatakse kavandatud sõnastusega, et erandiga 24 hõlmatud kasutusviisid (joodised läbi augu metallitatud (PTH) ketas- ja planaarmaatriksiga mitmekihilistes keraamilistes kondensaatorites) jäetakse välja erandist 7(a). Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
   Liikmesriigid kohaldavad kõnealuseid norme alates 1. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 1. märts 2018

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 7(a) asendatakse järgmisega:

                     „7(a)

                     Plii kõrge sulamistemperatuuriga joodistes (nt pliisulamid pliisisaldusega vähemalt 85 massiprotsenti)

                     Kohaldatakse kategooriate 1–7 ja 10 puhul (välja arvatud käesoleva lisa punktiga 24 hõlmatud kasutusalad) ja kehtivusaeg lõpeb 21. juulil 2021.
                     Kehtivusaeg lõpeb 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul.
                     Kategooria 8 in vitro diagnostika meditsiiniseadmete puhul lõpeb kehtivusaeg 21. juulil 2023.
                     Kategooria 9 tööstuslike järelevalve- ja juhtimisseadmete ning kategooria 11 puhul lõpeb kehtivusaeg 21. juulil 2024.“


title: Komisjoni delegeeritud direktiiv (EL) 2019/169, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate kondensaatorite dielektrilistes keraamilistes materjalides (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/5

         KOMISJONI DELEGEERITUD DIREKTIIV (EL) 2019/169,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate kondensaatorite dielektrilistes keraamilistes materjalides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Plii kasutamine selliste kondensaatorite dielektrilistes keraamilistes materjalides, mille nimipinge on 125 V vahelduvvoolu või 250 V alalisvoolu puhul või suurem, on piirangust vabastatud ja on praegu kõnealuse direktiivi III lisa kandes 7(c)-II. Erandi aegumiskuupäev oli kategooriate 1–7 ja 10 puhul 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

                     (5)

                     Eraldiseisvad keraamilised kondensaatorid nimipingega on 125 V vahelduvvoolu või 250 V alalisvoolu puhul või suurem, suudavad mahutada elektrilaenguid ja võivad elektrilaengutest tühjeneda (elektrostaatiline mahtuvus) ja neid ühendatakse kõrgepingeahelatesse mitmesugustes elektri- ja elektroonikaseadmetes. Neid kasutatakse igat liiki turgudel ja kasutusviisidel, näiteks sotsiaaltaristu süsteemides, tööstusautomaatikas, nafta ja mineraalidega seotud uurimistöödel, energia muundamisel, suure võimsusega seadmetes, telekommunikatsioonis ja meditsiiniseadmetes.

                     (6)

                     Dielektrilistes keraamilistes materjalides kasutatakse pliid selleks, et saavutada suur suhteline dielektriline läbitavus kõrgel tööpingel, suur energia salvestamise võime (ka kõrgel temperatuuril) ning et kõrge pinge, sageduse ja temperatuuri korral oleksid kaod väikesed.

                     (7)

                     Plii asendamine või kõrvaldamine ei ole praegu teaduslikult ja tehniliselt teostatav teatavate keraamiliste kondensaatorite puhul, mille jaoks ei ole töökindlaid asendustooted. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (2) ettenähtud keskkonna- ja tervisekaitset. Seetõttu tuleks lubada uuendada erandit plii kasutamiseks selliste kondensaatorite dielektrilistes keraamilistes materjalides, mille nimipinge on 125 V vahelduvvoolu või 250 V alalisvoolu puhul või suurem. Selguse huvides tuleks lisada direktiivi 2011/65/EL III lisasse, et kannetega 7(c)-I ja 7(c)-IV hõlmatud kasutusviisid jäetakse välja kandest 7(c)-II.

                     (8)

                     Et asjaomaste kasutusviiside jaoks ei ole veel töökindlaid alternatiive turul saadaval, tuleks kategooriate 1–7 ja 10 puhul erandit pikendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (9)

                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 7(c)-II asendatakse järgmisega:

                           „7(c)-II

                           Plii selliste kondensaatorite dielektrilises keraamikas, mille nimipinge on 125 V vahelduvvoolu või 250 V alalisvoolu puhul või suurem

                           Ei kohaldata selliste taotluste suhtes, mida hõlmavad käesoleva lisa punktid 7(c)-I ja 7(c)-IV.
                           Aegub:

                                       —

                                       21. juulil 2021 kategooriate 1–7 ja 10 puhul;

                                       —

                                       21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       21. juulil 2023 kategooria 8 meditsiiniliste in vitro diagnostikaseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“


title: Komisjoni delegeeritud direktiiv (EL) 2019/171, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse kaadmiumi ja selle ühendite kasutamist teatavates elektrikontaktides (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/11

         KOMISJONI DELEGEERITUD DIREKTIIV (EL) 2019/171,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse kaadmiumi ja selle ühendite kasutamist teatavates elektrikontaktides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (1), eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

                     (3)

                     Kaadmium on piiratud kasutusega aine, mis on kantud direktiivi 2011/65/EL II lisa loetellu. Kaadmiumi ja selle ühendite kasutamine elektrikontaktides on piirangust vabastatud ja on praegu kõnealuse direktiivi III lisa kandes 8(b). Erandi aegumiskuupäev oli kategooriate 1–7 ja 10 puhul 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

                     (5)

                     Kaadmiumi sisaldavast materjalist elektrikontakte kasutatakse paljudes elektromehhaanilistes seadmetes sellistes komponentides, mis võivad juhtida voolu katkeliselt läbi kontaktpindade. Sellisteks seadmeteks on näiteks elektrimootorite lülitid, releed ja kontaktorid, mootortööriistade ja aparaatide lülitid, lülitusseadmete võimsuslülitid, akupakid, kohalolekuandurid/viivituse andurid ning valgustusseadmete juhtimispuldid.

                     (6)

                     Kaadmium annab elektrikontaktidele olulisi omadusi, näiteks parem toimivus, kaarlahenduse summutamine, parem juhtivus, väiksem kontaktide kulumine ja suhteliselt lihtne tootmine võrreldes asendajatega.

                     (7)

                     Teatavate kõnealuse erandiga hõlmatud kasutusviiside korral ei ole kaadmiumi asendamine või kõrvaldamine teaduslikult ja tehniliselt teostatav, kuna ei ole töökindlaid asendajaid või on vaja rohkem aega asendajate töökindluse tagamiseks. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (2) ettenähtud keskkonna- ja tervisekaitset. Seetõttu tuleks erandit uuendada kõnealuste konkreetsete kasutusviiside puhul.

                     (8)

                     Kõigi muude praegu kõnealuse erandiga hõlmatud kasutusviiside korral on erandi uuendamise tingimused täitmata. Nende kasutusviiside jaoks jääb erand kehtima 12 kuuks pärast käesoleva delegeeritud direktiivi jõustumise kuupäeva kooskõlas direktiivi 2011/65/EL artikli 5 lõikega 6.

                     (9)

                     Kuna kõnealuse uuendamisega seotud kasutusviiside jaoks ei ole töökindlaid asendajaid saadaval või on vaja rohkem aega asendajate töökindluse tagamiseks, tuleks neid kasutusviise käsitlevat erandit uuendada kategooriate 1–7 ja 10 puhul kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (10)

                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 8(b) asendatakse järgmisega:

                           „8(b)

                           Kaadmium ja selle ühendid elektrikontaktides

                           Kohaldatakse kategooriate 8, 9 ja 11 suhtes ja kehtivusaeg lõpeb:

                                       —

                                       21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       21. juulil 2023 kategooria 8 meditsiiniliste in vitro diagnostikaseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.

                           8(b)-I

                           Kaadmium ja selle ühendid elektrikontaktides järgmistes seadmetes:

                                       —

                                       võimsuslülitid;

                                       —

                                       soojusanduriga juhtimisseadised;

                                       —

                                       mootorite ülekuumenemiskaitsmed (v.a mootorite hermeetilised termokaitsmed);

                                       —

                                       vahelduvvoolulülitid järgmiste näitajatega:

                                                   —

                                                   nimivool vähemalt 6 A ja nimipinge vähemalt 250 V; või

                                                   —

                                                   nimivool vähemalt 12 A ja nimipinge vähemalt 125 V;

                                       —

                                       alalisvoolulülitid nimivooluga vähemalt 20 A ja nimipingega vähemalt 18 V ning

                                       —

                                       lülitid kasutamiseks toitesagedusel ≥ 200 Hz.

                           Kohaldatakse kategooriate 1, 7 ja 10 suhtes ja kehtivusaeg lõpeb 21. juulil 2021.“


title: Komisjoni delegeeritud direktiiv (EL) 2019/175, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliioksiidi kasutamist jooteklaasis, millega tihendatakse teatavate laserseadmete optikat (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/23

         KOMISJONI DELEGEERITUD DIREKTIIV (EL) 2019/175,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliioksiidi kasutamist jooteklaasis, millega tihendatakse teatavate laserseadmete optikat
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Pliioksiidi kasutamine jooteklaasis, millega tihendatakse argoon- ja krüptoonlaserseadmete optikat, on piirangust vabastatud ja on praegu kõnealuse direktiivi III lisa kandes 32. Erandi aegumiskuupäev oli kategooriate 1–7 ja 10 puhul 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

                     (5)

                     Pliid sisaldavaid laserseadmeid kasutatakse koherentse valguse allikatena mitmesugustes valdkondades teadusuuringute tegemiseks ja tööstuses, nagu näiteks spektroskoopias, mikroskoopias ja holograafias. Pliioksiidi sisaldava materjaliga saab teha argoon- ja krüptoonlaserseadmetes optika ja lasertoru vahelise termomehhaaniliselt püsiva ja õhukindla ühenduse.

                     (6)

                     Plii asendamine või kõrvaldamine ei ole praegu argoon- ja krüptoonlaserseadmete puhul teaduslikult ja tehniliselt teostatav, kuna ei ole töökindlaid asendustooteid. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (2) ettenähtud keskkonna- ja tervisekaitset. Seetõttu tuleks kategooriate 1–7 ja 10 puhul lubada uuendada erandit pliioksiidi kasutamiseks jooteklaasis, millega tihendatakse argoon- ja krüptoonlaserseadmete optikat.

                     (7)

                     Kuna asjaomaste kasutusviiside jaoks ei ole veel töökindlaid asendajaid saadaval ega tõenäoliselt lähemal ajalturule tulemas, tuleks kategooriate 1–7 ja 10 puhul erandit uuendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (8)

                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (9)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 32 asendatakse järgmisega:

                           „32.

                           Pliioksiid jooteklaasis, millega tihendatakse argoon- ja krüptoonlaserseadmete optikat

                           Kehtivusaeg lõpeb:

                                       —

                                       21. juulil 2021 kategooriate 1–7 ja 10 puhul;

                                       —

                                       21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       21. juulil 2023 kategooria 8 meditsiiniliste in vitro diagnostikaseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“


title: Komisjoni delegeeritud direktiiv (EL) 2019/176, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid teatavate dioodide pinnakattekihis (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/26

         KOMISJONI DELEGEERITUD DIREKTIIV (EL) 2019/176,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid teatavate dioodide pinnakattekihis
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Pliilisand tsinkboraatklaaskestaga kõrgepingedioodide pinnakattekihis on piirangust vabastatud ja on praegu kõnealuse direktiivi III lisa kandes 37. Erandi aegumiskuupäev oli kategooriate 1–7 ja 10 puhul 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

                     (5)

                     Kõrgepingedioode kasutatakse infotehnoloogia- ja telekommunikatsiooniseadmete ning sõidukite välistes toiteallikates. Kõrgepingedioodide tootmisel lahustub klaashelmestes leiduv plii pinnakattelahusesse ning pinnakattekihti jääb seetõttu ligikaudu 2,5 % pliid. Seega ei lisata pliid tahtlikult, vaid see pärineb pliid sisaldavast klaasist.

                     (6)

                     Kõrgepingedioodide pinnakattekihi pliilisandiga saastumise ärahoidmine on teaduslikult ja tehniliselt teostamatu ja töökindlaid asendajaid turul saadaval ei ole. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (2) ettenähtud keskkonna- ja tervisekaitset. Seetõttu tuleks lubada uuendada erandit, milles käsitletakse pliilisandit tsinkboraatklaaskestaga kõrgepingedioodide pinnakattekihis kategooriate 1–7 ja 10 puhul.

                     (7)

                     Kuna asjaomaste kasutusviiside puhul ei ole pliilisandiga saastumist praegu võimalik ära hoida ning töökindlaid asendajaid ei ole turul saadaval, tuleks kategooriate 1–7 ja 10 puhul erandit uuendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (8)

                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (9)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 37 asendatakse järgmisega:

                           „37.

                           Plii tsinkboraatklaaskestaga kõrgepingedioodide pinnakattekihis

                           Kehtivusaeg lõpeb:

                                       —

                                       21. juulil 2021 kategooriate 1–7 ja 10 puhul;

                                       —

                                       21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       21. juulil 2023 kategooria 8 meditsiiniliste in vitro diagnostikaseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“


title: Komisjoni delegeeritud direktiiv (EL) 2019/177, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist aktivaatorina lahenduslampide fluorestseeruvas pulbris, mis sisaldab luminofoore (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/29

         KOMISJONI DELEGEERITUD DIREKTIIV (EL) 2019/177,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist aktivaatorina lahenduslampide fluorestseeruvas pulbris, mis sisaldab luminofoore
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Plii kasutamine aktivaatorina lahenduslampide fluorestseeruva pulbri (kuni 1 massiprotsent pliid) kihis lampide puhul, mida kasutatakse solaariumilampidena ja mis sisaldavad selliseid luminofoore nagu BSP (BaSi2O5:Pb), on erandkorras sellest piirangust vabastatud ning see kasutusviis on praegu loetletud kõnealuse direktiivi III lisa kirjes 18(b). Erandi esialgne aegumiskuupäev oli kõnealuse direktiivi artikli 5 lõike 2 teise lõigu kohaselt kategooriate 1–7 ja 10 puhul 21. juuli 2016.

                     (4)

                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõike 5 esimesele lõigule. Artikli 5 lõike 5 teise lõigu kohaselt kehtib see erand seni, kuni otsus selle kasutusviisi kohta on vastu võetud.

                     (5)

                     Lisaks sai komisjon 2015. aasta jaanuaris taotluse nr 2015-3, kus sooviti, et IV lisasse lisatakse uus erand selliste lahenduslampidega seoses, mida kasutatakse valgusteraapia lampidena (meditsiiniseade) ja mis sisaldavad luminofoore. Kuna hindamine näitas, et tehniliselt on võimalik, et meditsiinilisel otstarbel kasutatav lamp võib sobida solaariumis kasutamiseks ning vastupidi, otsustati, et neid eranditaotlusi käsitletakse erandi III lisa kirje 18(b) hindamisel koos.

                     (6)

                     Plii kasutamine aktivaatorina fluorestseeruvas pulbris on vajalik selleks, et baariumsilikaat (BSP) fluorestseeruks. Aktivaator tekitab 254 nm kiirguse toimel UV-kiirguse (lainepikkusega 290 nm – 400 nm) ning aktivaatorit kasutatakse üle 95 %-s siseruumides kasutatavates madalrõhu- elavhõbeaurulampides, mida kasutatakse päevituse saavutamiseks ning teatavatel meditsiinilistel eesmärkidel. Aktivaator tekitab UV-kiirguse (lainepikkusega 350 nm), millest alates algab naha pigmenteerumine.

                     (7)

                     Solaariumis kasutatavad seadmed on liidus rangelt reguleeritud ja mis tahes plii võimalik asendaja peaks vastama töökindluse, ohutuse ja terviseriski osas kehtestatud kriteeriumidele. Praegu sellised alternatiivid puuduvad.

                     (8)

                     Kuna töökindlad asendajad puuduvad, ei ole plii asendamine või kõrvaldamine teatavates luminofoore sisaldavates lahenduslampides teaduslikult ja tehniliselt teostatav. Erand on kooskõlas Euroopa Parlamendi ja nõukogu määrusega (EÜ) nr 1907/2006 (2) ning selle tegemisel ei nõrgendata seega keskkonna- ja tervisekaitset. Erandit, mille kohaselt võib kasutada pliid aktivaatorina lahenduslampide fluorestseeruva pulbri (kuni 1 massiprotsent pliid) kihis lampide puhul, mida kasutatakse solaariumilampidena ja mis sisaldavad luminofoore, tuleks seega pikendada.

                     (9)

                     Kuna kõnealuste kasutusviiside puhul puuduvad siiani turul töökindlad alternatiivid, tuleks erandit direktiivi 2011/65/EL I lisas esitatud kategooriate 1–7 ja 10 puhul pikendada maksimaalset kehtivusaja piires, st kuni viieks aastaks ehk kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (10)

                     Muude kategooriate puhul kui direktiivi 2011/65/EL I lisas esitatud 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (11)

                     Pidades silmas taotlust nr 2015-3 ning asjaolu, et tehniliselt on võimalik, et meditsiinilisel eesmärgil kasutamiseks mõeldud lamp võib sobida päevitamiseks mõeldud lampi ning vastupidi, tuleks lisada direktiivi 2011/65/EL III lisas esitatud erandi 18(b) alla uus kirje 18(b)-I konkreetse meditsiinilise kasutusviisi kohta, mis ei hõlma direktiivi 2011/65/EL IV lisa punkti 34 alla kuuluvaid seadmeid. Seda uut kirjet kohaldatakse kategooriate 5 ja 8 suhtes ning see kehtib kuni 21. juulini 2021.

                     (12)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 29. veebruariks 2020. Nad edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. märtsist 2020.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisa kanne 18(b) asendatakse järgmisega:

                           „18(b)

                           Plii aktivaatorina lahenduslampide fluorestseeruva pulbri (kuni 1 massiprotsent pliid) kihis lampide puhul, mida kasutatakse solaariumilampidena ja mis sisaldavad selliseid luminofoore nagu BSP (BaSi2O5:Pb)

                           Aegub:

                                       —

                                       21. juulil 2021 kategooriate 1–7 ja 10 puhul;

                                       —

                                       21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                                       —

                                       21. juulil 2023 kategooria 8 in vitro diagnostika meditsiiniseadmete puhul;

                                       —

                                       21. juulil 2024 kategooria 9 tööstuslike seire- ja kontrolliseadmete ning kategooria 11 puhul.

                           18(b)-I

                           Plii aktivaatorina lahenduslampide fluorestseeruva pulbri (kuni 1 massiprotsenti pliid) kihis lampide puhul, mis sisaldavad selliseid luminofoore nagu BSP (BaSi2O5:Pb) ja mida kasutatakse meditsiinilistes valgusteraapia seadmetes

                           Kohaldatakse kategooriate 5 ja 8 puhul (välja arvatud IV lisa kirjega 34 hõlmatud kasutusviisid) ja kehtivusaeg lõpeb 21. juulil 2021.“


title: Komisjoni delegeeritud direktiiv (EL) 2019/178, 16. november 2018, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist laagrites, mida kasutatakse teatavates mujal kui liikluses kasutatavates professionaalsetes seadmetes (EMPs kohaldatav tekst)

text:
                  5.2.2019

                  ET

                  Euroopa Liidu Teataja

                  L 33/32

         KOMISJONI DELEGEERITUD DIREKTIIV (EL) 2019/178,
         16. november 2018,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist laagrites, mida kasutatakse teatavates mujal kui liikluses kasutatavates professionaalsetes seadmetes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu. Komisjon sai 2015. aasta juulis direktiivi 2011/65/EL artikli 5 lõikele 3 vastava taotluse, milles paluti teha kategooria 11 jaoks erand, mis loetletakse III lisas ja mille kohaselt lubataks kasutada pliid laagrites, mis on kasutusel diisli või gaasiga töötavates sisepõlemismootorites, mis on ette nähtud mujal kui liikluses kasutatavatele professionaalsetele seadmetele.

                     (4)

                     Pliid sisaldavad laagrid on vajalikud selleks, et tagada piisav sööbimiskindlus, sobitusvõime, osakeste saržeerimisvõime ja kulumisproduktide toimele vastupanu suuremõõdulistes ning karmides ja nõudlikes tingimustes töötavates mootorites, mis on mõeldud professionaalselt, mujal kui liikluses kasutatavate seadmete jaoks, näiteks teisaldatavate õhukompressorite ja keevitusseadmete ning kraanade mootorite jaoks.

                     (5)

                     Praegu puuduvad turul pliivabad alternatiivid, mis tagaksid piisava töökindluse mootorites, mis on ette nähtud professionaalsetele, mujal kui liikluses kasutatavatele seadmetele.

                     (6)

                     Kuna töökindlad asendajad puuduvad, ei ole plii asendamine või kõrvaldamine teatavates professionaalsete, mujal kui liikluses kasutatavate seadmete mootorites teaduslikult ja tehniliselt teostatav. Erand on kooskõlas Euroopa Parlamendi ja nõukogu määrusega (EÜ) nr 1907/2006 (2) ning selle tegemisel ei nõrgendata seega keskkonna- ja tervisekaitset. Tuleks teha erand, millega lubatakse kasutada pliid laagrites, mis on kasutusel teatavates diisli või gaasiga töötavates sisepõlemismootorites, mis on ette nähtud mujal kui liikluses kasutatavatele professionaalsetele seadmetele, lisades direktiivi 2011/65/EL III lisasse uue kirje 42. Et vältida erandite kohaldamisalade kattumist III lisas ja tagada õiguslik selgus, tuleks lisada, et kasutusviis, mida hõlmab direktiivi 2011/65/EL III lisa erand 6(c) jäetakse III lisa uue kirjega 42 tehtava erandi kohaldamisalast välja.

                     (7)

                     Kuna kõnealuste kasutusviiside puhul puuduvad siiani turul töökindlad alternatiivid ja tõenäoliselt ei ole neid lähiajal turule tulemas, tuleks erandit direktiivi 2011/65/EL I lisas esitatud kategooria 11 puhul kohaldada maksimaalse kehtivusaja piires, st viis aastat alates 22. juulist 2019, mis on kuupäev, mil kategooria 11 suhtes hakatakse kohaldama direktiivi 2011/65/EL artikli 4 lõiget 1. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

                     (8)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 21. juuliks 2019. Nad edastavad kõnealuste õigus- ja haldusnormide teksti viivitamata komisjonile.
               Nad kohaldavad neid norme alates 22. juulist 2019.
               Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. november 2018

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            III lisasse lisatakse kirje 42:

                           „42

                           Pliid laagrites, mis on kasutusel diisli või gaasiga töötavates sisepõlemismootorites, mis on ette nähtud mujal kui liikluses kasutatavatele professionaalsetele seadmetele,

                                       —

                                       mille mootori üldtöömaht on 15 liitrit või üle selle,
                                       või

                                       —

                                       mille mootori üldtöömaht on väiksem kui 15 liitrit ja mootorit kasutatakse seadmetes, kus aeg mootori käivitamise ja täisvõimsuse saavutamise vahel peab olema alla 10 sekundi, või mida tavapäraselt kasutatakse karmides tingimustes või tolmuses väliskeskkonnas, näiteks kaevandus-, ehitus- ja põllumajandusseadmetes.

                           Erand kehtib kategooria 11 suhtes, sellega ei ole kaetud käesoleva lisa kirjes 6(c) esitatud kasutusviisid.
                           Kehtivusaeg lõpeb 21. juulil 2024.“


title: Komisjoni delegeeritud direktiiv (EL) 2017/1975, 7. august 2017, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga kuvamissüsteemides kasutatavates värvust muutvates valgusdioodides leiduva kaadmiumi osas (EMPs kohaldatav tekst )

text:
               31.10.2017

               ET

               Euroopa Liidu Teataja

               L 281/29

         KOMISJONI DELEGEERITUD DIREKTIIV (EL) 2017/1975,
   7. august 2017,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga kuvamissüsteemides kasutatavates värvust muutvates valgusdioodides leiduva kaadmiumi osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kaadmiumi.

               (2)

               Direktiivi 2011/65/EL III lisa punktis 39 on lubatud erand kuni 1. juulini 2014 seoses kaadmiumi kasutamisega värvust muutvates valgusdioodides, mis on ette nähtud kasutamiseks valgustus- ja kuvamisseadmetes. Komisjon sai taotluse kõnealuse erandi kehtivusaja pikendamiseks enne 1. jaanuari 2013 vastavalt direktiivi 2011/65/EL artikli 5 lõikele 5.

               (3)

               Värvust muutvatel valgusdioodidel, milles kasutatakse kvanttäppe, on eeliseid võrreldes varasemate tehniliste lahendustega energiatõhususe ja värvuste kuvamisvõime osas. Kaadmiumi sisaldavate kvanttäppide kasutamine kuvamissüsteemides avaldab tänu väiksemale energiatarbele soodsat mõju praeguste muude tehniliste lahendustega võrreldes. Kuvamissüsteemides kasutatavate kaadmiumi sisaldavate kvanttäppide asendamisel tekkiv kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise- või tarbijaohutusalane kasu kokku.

               (4)

               Kaadmiumseleniidi kasutamisele sagedust muutvates kaadmiumipõhistes pooljuht-nanokristallidest kvanttäppidega kuvamisseadmetes võiks teha erandi kaheks aastaks pärast delegeeritud direktiivi avaldamist Euroopa Liidu Teatajas. Erandi nii lühikesel kehtivusajal ei ole tõenäoliselt pärssivat mõju innovatsioonile ja kaadmiumita alternatiivide väljatöötamisele.

               (5)

               Kaadmiumil põhinevate kvanttäppidega valgusdioode veel turul saada ei ole, ka ei ole selgelt mõõdetavad nende võimalikud eelised olemasolevate tehniliste lahendustega võrreldes, seega ei ole õigustatud erandi pikendamine valgustitega seotud taotluste puhul.

               (6)

               Seepärast tuleks direktiivi 2011/65/EL III lisa vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12 months after the date of entry into force of this directive]. Nad edastavad kõnealuste normide teksti viivitamata komisjonile.
   Liikmesriigid kohaldavad kõnealuseid norme alates [12 months after the date of entry into force of this directive + 1 day].
   Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 7. august 2017

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 39 asendatakse järgmisega:

                     „39(a)

                     Kaadmiumseleniid sagedust muutvates kaadmiumipõhistes pooljuht-nanokristallist kvanttäppides, mis on ette nähtud kasutamiseks kuvamisseadmetes (< 0,2 μg kaadmiumi kuvari pinna mm2 kohta)

                     Kehtivusaeg lõpeb kõikide kategooriate puhul [two years after the publication of the Delegated Directive in the Official Journal]“